ચીની ઓથોરિટી તરફથી જણાવવામાં આવ્યુ છે કે આ પુલ દુનિયાનો સૌથી લાંબો પુલ છે જે 55 કિલોમીટરના અંતરને માત્ર અડધા કલાકમાં નક્કી કરે છે. ચીનની ન્યૂઝ એજન્સી શિન્હુઆ મુજબ પુલ પર્લ નદી પર સ્થિત લિંગદિંગયાંગ પર બનેલો છે. આ પુલનું નિર્માણ કાર્ય ડિસેમ્બર 2009 માં શરૂ થયુ હતુ. આ પુલ હોંગકોંગ અને ચીની શહેર ઝુહાઈને જોડે છે. હોંગકોંગમાં સાંસદોએ ચેતવણી આપી હતી કે આ પુલ બનવાથી લંતાઉ દ્વીપ પર ટ્રાફિક વધી જશે અને આનાથી પર્યાવરણને ઘણુ નુકશાન થશે.